**KONKURSA NOLIKUMS**

**Latvijas valsts budžeta finansētās**

 **programmas „NVO fonds”**

**projektu vērtēšanas ekspertu atlasei**

**I Vispārīgie jautājumi**

1. Konkursa mērķis ir veikt projektu vērtēšanas ekspertu atlasi projektu iesniegumu izvērtēšanai Sabiedrības integrācijas fonda (turpmāk - SIF) administrētās valsts budžeta finansētās programmas „NVO fonds” (turpmāk - programma) ietvaros.
2. **Programmas vispārīgais mērķis** ir stiprināt pilsoniskās sabiedrības ilgtspējīgu attīstību un demokrātiju Latvijā. Programmas virsmērķis ir paaugstināt pilsonisko līdziesaisti, iedzīvotāju savstarpējo uzticēšanos un sadarbību starp dažādām sabiedrības grupām, uzticēšanos valstij un ticību spējai ietekmēt lēmumus, veicināt un paaugstināt iedzīvotāju piederības sajūtu Latvijai.
3. Projektu vērtēšanas ekspertu uzdevums ir SIF noteiktajā termiņā veikt projektu iesniegumu izvērtēšanu atbilstoši konkursa nolikumā noteiktajiem iesniegumu kvalitātes un specifiskajiem vērtēšanas kritērijiem, saskaņā ar vērtēšanas metodiskajiem norādījumiem.

**II Konkursa norise**

1. SIF sekretariāts izsludina atklātu konkursu uz vakantajām programmas projektu vērtēšanas ekspertu vietām. Konkursu izsludina SIF interneta vietnē ([www.sif.gov.lv](http://www.sif.gov.lv)).
2. Pretendenti iesniedz pieteikumus par piedalīšanos konkursā (CV un motivācijas vēstuli) SIF, Aspazijas bulvārī 24, Rīgā, LV-1050, vai elektroniski, nosūtot uz e-pasta adresi: info@sif.gov.lv līdz 2020.gada 23.janvāra plkst. 12:00.
3. SIF sekretariāts izvērtē pretendentus atbilstoši Konkursa nolikumā noteiktajiem ekspertu kvalifikācijas, pārbaudes testa vērtēšanas un specifiskajiem kritērijiem.

**III Pretendentu vērtēšana**

3.1. Pretendentu atbilstību kvalifikācijas kritērijiem pārbauda divi SIF darbinieki neatkarīgi viens no otra, pamatojoties uz pretendentu iesniegtajiem CV un motivācijas vēstulēm.

3.2. Pretendentus vērtē atbilstoši šādiem kritērijiem:

|  |
| --- |
| **A. Ekspertu kvalifikācijas kritēriji** |
| **Nr.** | **Kritērijs** | **Vērtējums** |
| A.1. | augstākā izglītība | jā/nē |
| A.2. | vismaz 3 gadu pieredze darbā ar projektiem un zināšanas par projektu vadību un finanšu vadību vai vērtēšanu | jā/nē |
| A.3. | pieredze nevalstiskajā sektorā vai izpratne par nevalstisko sektoru | jā/nē |

Ja pretendents neatbilst kādam no kvalifikācijas kritērijiem, tas tiek noraidīts.

* 1. Pretendentiem, kas atbilst visiem noteiktajiem kvalifikācijas kritērijiem, projektu vērtēšanas prasmes pārbauda ar testa palīdzību. Testa uzdevums ir veikt SIF sagatavotā testa projekta izvērtēšanu atbilstoši dažiem SIF norādītajiem projektu iesniegumu kvalitātes vērtēšanas kritērijiem, novērtējot projekta atbilstību katram kritērijam ar punktiem un sniedzot komentārus vērtējuma pamatojumam.

|  |
| --- |
| **B. Pārbaudes testa vērtēšanas kritēriji** |
| **Nr.** | **Kritērijs** | **Maksimālais punktu skaits**  |
| B.1. | projekta iesniegumā identificētas būtiskākās nepilnības*(„jā, visas” – 3 punkti, „liela daļa” – 2 punkti, „dažas” – 1 punkts)* | 3 |
| B.2. | sniegts adekvāts vērtējums, proti, pretendenta piešķirtais kopējais punktu skaits neatšķiras no SIF sekretariāta piešķirtā kopējā punktu skaita par vairāk nekā 30%*(vērtē pēc „jā/nē” principa, kur „jā” atbilst vērtējumam 3 punkti, “nē”- 0 punkti)* | 3 |
| B.3. | vērtētāja sniegtie komentāri atbilst piešķirtajam punktu skaitam un ir pietiekami detalizēti, konkrēti, objektīvi un pamatoti*(„ļoti labi” – 3 punkti; „labi” – 2 punkti; „apmierinoši” – 1 punkts)* | 3 |
|  | **Kopā** | **9** |

* 1. Pārbaudes testa rezultātus izvērtē vismaz divi SIF sekretariāta darbinieki neatkarīgi viens no otra.
	2. Galīgo pretendenta pārbaudes testā iegūto punktu skaitu nosaka, aprēķinot vidējo aritmētisko punktu skaitu no testa rezultātu vērtētāju piešķirtajiem punktiem. Pretendenti, kuri pārbaudes testā ieguvuši mazāk nekā 6 punktus, tiek noraidīti.
	3. Pretendenti, kuri pārbaudes testā ieguvuši vismaz 6 punktus, tiek vērtēti pēc Konkursa nolikuma III daļas C sadaļā norādītajiem specifiskajiem kritērijiem. Pretendentu atbilstību specifiskajiem kritērijiem izvērtē viens SIF sekretariāta darbinieks pamatojoties uz pretendentu iesniegtajiem CV un motivācijas vēstulēm.

|  |
| --- |
| **C. Specifiskie kritēriji** |
| **Nr.** | **Kritērijs** | **Maksimālais punktu skaits**  |
| C.1. | Iepriekšēja pieredze projektu vērtēšanā SIF administrētās valsts budžeta programmas „NVO fonds” projektu konkursu ietvaros*(jā,ir pieredze – 1, nav pieredzes -0)* | 1 |
| C.2. | zināšanas par pilsoniskās sabiedrības attīstības, interešu aizstāvības un sabiedrības integrācijas jautājumiem *(“1” – vāji, “2” - apmierinoši, “3” - ļoti labi)* | 3 |
|  | **Kopā** | **4** |

* 1. Pretendenti, kuri šo kritēriju kopsummā ir ieguvuši vismaz 2 punktus, tiek iekļauti programmas projektu vērtēšanas ekspertu komandas sastāvā.

**IV Konkursa rezultātu paziņošana**

1. SIF sekretariāts informē pretendentus par konkursa rezultātiem.
2. SIF sekretariāta direktors ar apstiprinātajiem projektu vērtēšanas ekspertiem slēdz akorda darba līgumus par projektu iesniegumu vērtēšanu, kurā nosaka eksperta pienākumus un tiesības, eksperta atlīdzību par projektu iesniegumu vērtēšanu, objektivitātes un konfidencialitātes ievērošanas un interešu konflikta deklarēšanas noteikumus un citus noteikumus, kas regulē eksperta darbu.
3. Ekspertus programmas projektu iesniegumu izvērtēšanai apstiprina projektu vērtēšanas komisija, ņemot vērā atklātā projektu iesniegumu konkursa ietvaros saņemto projektu iesniegumu skaitu un iespējamās interešu konflikta situācijas. Pārējie ekspertu kandidāti tiek iesaistīti vērtēšanas procesā pēc vajadzības kā rezerves eksperti.

Sekretariāta direktore Zaiga Pūce